En bruker har foreslått å slette denne siden. Siden vi setter pris på alle forsøk på å forbedre leksikonet, inviteres du til å gi uttrykk for dine synspunkter ved å følge denne lenken: **Wikipedia:Sletting/Beinkjør**.
**Beinkjør** er et rock/punk-band fra i Lærdal i Sogn og Fjordane, stiftet i år 2000. Bandet ga selv ut flere CD-er.

Artistene omtalte seg som «Ronny Overtredelse» (vokalist), «Børre Brudd» (gitarist), «Motorhåve» (trommis) og «Inge N.» (bass). Bandet spilte inn tre CD-R-plater, delvis i en hybel og delvis i et nedlagt pelsslakterhus i perioden 2000 til 2002.

Sommeren 2002 flyttet Beinkjør til Bergen og rekrutterte «Ottar Oppvigler» (trommer) og «Frank Forelegg» (bass). Bassen har vekslet mellom ulike bandmedlemmer.

Bandet spilte en rekke konserter i Norge mellom 2002 til 2006. I januar 2007 spilte bandet på Støy-festivalen i Sogndal. I august 2007 spilte de på Fres-festivalen i Fresvik.

I 2008 ga bandet ut plata *Rock for rus*, med besetningen *Ronny Overtredelse*, *Børre Brudd*, *Ottar Oppvigler* og *Dealer*. Plata inneholdt plata tyske gloser, direkte engelske oversettinger, snodige punklåter og en coverlåt av E68, der teksten var skrevet av den daværende politimannen Kristen Olav Grøttebø.

I 2010 gikk bandet i studio med ny leadgitarist og spilte inn en slags temaplate om folket og livet i Lærdal og Indre Sogn. 15. november samme år, ga de ut albumet *Skot & skrømt*.

Mottakelse
----------

*Rock for rus* fikk terningkast 5 i *Bergens Tidende* under tittelen «Rimekongene». Samtidig som musikken var «engasjerende, tregrepsmelodiøs og leken» var tekstene det beste, med «Fantastiske rim» og stor oppfinnsomhet. Det var også interessant at bandet kom fra et turistfylke, men produserte en CD som «er spekkfull av vitalitet og rasende ironisering rundt norsk kultur – en brutal nasjonal oppvekker lesset med humor». Det ble firere i hjemlige *Sogn Avis* og *Dagsavisen*. Geir Rakvaag i Oslo-avisa antydet at «Vi voksne» måtte ta imot albumet noe kjøligere enn de som var like unge som Beinkjør, men også at «Beinkjør hadde vært en sensasjon i norsk rock i 1978».

I *Sogn Avis* sto det at man både kunne argumentere for en sekser og en ener. Det var raske sanger og skarpe tekster, samtidig som «Einskilde låter er rett og slett dårlege, og plata har altfor mange av desse». For «uansett kor bra einskilde låtar måtte vera, blir dette ei plate der ein skipper mesteparten av låtane, trass i at mykje av dette er skikkeleg kvalitetspunk». Produksjonen trakk heller ikke opp. Kanskje burde Beinkjør tenkt nytt, og for eksempel satse på bedre lyd, i stedet for «at dei klamrar seg fast til punken sine rølpete konvensjonar», mente anmelderen.

*Skrot & skrømt*, som ble distribuert av Diger, fikk terningkast 5 i *Stavanger Aftenblad*. Anmelderen framstilte tekstene som bra der de handlet om hjembygda, og produktet bar helt tydelig preg av Sogn «med noen nikk til britisk 70-tallspønk». Avslutninga var en cover av Olav Stedjes Sogndal IL-sang *Stao nao pao*. *Bergens Tidende* nøyde seg med 4. Selv om flere av tekstene var verdt å trekke fram, med «heimstaddiktning i fengende driv», var det «tidvis stort sprik mellom kvaliteten i tekstene og musikken til bandet. Hva kunne de vært med en tøffere produksjon og uten sologitar med oppheng i hardrock?»

Medlemmer
---------

### Nåværende medlemmer

* *Knut alias Ronny Overtredelse* – vokal
* *Jon E.S. alias Børre Brudd* – gitar

### Tidligere medlemmer

* *Ottar Oppvigler* (alias Ronny)– Trommer
* *Torbjørn Ringstad* – elektrisk sologitar
* *Kåre Kriminell* (alias Jahn Deigen, alias *Christopher*) – Bass (hentet inn fra *Candy Kings* og *Art Sabotage*, gikk senere videre til bandet *Krakow*)
* *Dennis Dealer* – Bass (*Fra Tarmer* og *Svettlana & The Punkrock Trio*)
* *Bassisten i Beinkjør* – Bass (fra *Fjelg* og *Kaosgenerator*)
* *Rytmegitaristen i Beinkjør* – Rytmegitar (fra *Fjelg* og *Kaosgenerator*)
* *Værste Duden* – Bass (fra *Tarmer* og *Quasimojo*)
* *Ragg* – bass (fra *Bitches & Bastards* og *Freak Oi! Accident*)
* *Stash Bastard* – Bass (fra *Teenage Highway*)
* *Motorhåve* – Trommer (var også med *Dei Nye Norske Vampyrane* og med *Pao Kantn Kaffidrikkjarlag* under navnet *Hammerhead*)
* *Inge N.* - Bass

Diskografi
----------

* 2000: *Vi skal storme slottet* (EP; 10 minutter, 6 spor), egenutgitt
* 2001: *Radio Beinskjør* (album)
* 2002: *Faen* (album)
* 2008: *Rock for rus* (album)
* 2010: *Skot & skrømt* (album)

Referanser
----------

1. 1 2 3 4 5 6  «I Eat Records». Discogs. «Profile: Norwegian D.I.Y. label established 2000.»
2. ↑  Anmeldelse av Helge Olsen, *Bergens Tidende* 23. november 2010
3. ↑  Anmeldelse av Geir Rakvaag, *Dagsavisen* 26. februar 2008
4. ↑  Anmeldelse av Joachim Laberg, *Sogn Avis* 16. juni 2008
5. ↑  Anmeldelse av Geir Flatøe, *Stavanger Aftenblad* 2. desember 2020
6. ↑  Anmeldelse av Helge Olsen, *Bergens Tidende* 23. november 2010

Eksterne lenker
---------------

* Offisielt nettsted Rediger på Wikidata
* Spotify
* Youtube
* Facebook

|  |  |
| --- | --- |
| Oppslagsverk/autoritetsdata | Rockipedia **·** MusicBrainz **·** Discogs
 |